Oficialusis leidinys L 036 , 07/02/2004 p. 0020 - 0033



Komisijos sprendimas 2004 m. sausio 19 d. iš dalies keičiantis sprendimų 92/260/EEB, 93/197/EEB ir 97/10/EB nuostatas dėl laikino registruotų arklių įvežimo ir importo į Europos Sąjungą iš Pietų Afrikos (pranešta dokumentu Nr. C(2004) 50) (tekstas svarbus EEE) (2004/117/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. birželio 26 d. Tarybos direktyvą 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [1], ypač į jos 12 straipsnio 2 dalį, 13 straipsnio 2 dalį, 14, 15, 16 straipsnius ir 19 straipsnio i punktą, kadangi: (1) Komisijos sprendime 92/260/EEB [2] nustatyti gyvūnų sveikatos reikalavimai ir veterinarinis sertifikavimas laikinai įvežant registruotus arklius. (2) Komisijos sprendime 93/197/EEB [3] nustatyti gyvūnų sveikatos reikalavimai ir veterinarinis sertifikavimas importuojant registruotus arklinių šeimos gyvūnus bei veislinius ir produkcinius arklinių šeimos gyvūnus. (3) 1996 m. gruodžio 12 d. Komisijos sprendimo 97/10/EB, iš dalies keičiančio Tarybos sprendimą 79/542/EEB ir Komisijos sprendimus 92/160/EEB, 92/260/EEB ir 93/197/EEB dėl laikino registruotų arklių įvežimo ir importo į Bendriją iš Pietų Afrikos [4], I priede numatytos papildomos garantijos, taikomos Pietų Afrikos regionavimui dėl registruotų arklių importo į Bendriją. (4) Šios papildomos garantijos draudžia skiepyti arklius nuo Afrikinės arklių ligos šios ligos neapimtoje teritorijoje. Dėl tos priežasties registruotų arklių, kurie ilgiau nei 24 mėnesius buvo laikyti Afrikinės arklių ligos neapimtoje teritorijoje, skiepijimo statusas negali būti sertifikuotas pagal galiojančias importo sąlygas. (5) Be to, turi būti gautas leidimas transportuoti arklius į ligų neapimtą teritoriją tais atvejais, kai arkliai nebuvo skiepyti arba kai dėl veterinarinių sąlygų skiepyta nesilaikant visų gamintojo reikalavimų. (6) Atsižvelgiant į gyvūnų sveikatos būklę šioje šalyje, reikia taikyti papildomas garantijas Pietų Afrikos regionavimui dėl registruotų arklių importo į Bendriją, be to, į šiuos pakeitimus, įvežant tokius gyvūnus, turėtų būti atsižvelgta nustatant sąlygas gyvūnų sveikatai ir veterinariniam sertifikavimui. (7) Sprendimai 92/260/EEB, 93/197/EEB ir 97/10/EB turėtų būti atitinkamai iš dalies pakeisti. (8) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimo 92/260/EEB II priede pateiktas F gyvūnų sveikatos sertifikatas pakeičiamas šio sprendimo I priedo tekstu. 2 straipsnis Sprendimo 93/197/EEB II priede pateiktas F gyvūnų sveikatos sertifikatas pakeičiamas šio sprendimo II priedo tekstu. 3 straipsnis Sprendimo 97/10/EB I priedas iš dalies keičiamas šio sprendimo III priedu. 4 straipsnis Šis sprendimas skirtas valstybėms narėms. Priimta Briuselyje, 2003 m. sausio 19 d. Komisijos vardu David Byrne Komisijos narys [1] OL L 224, 1990 8 18, p. 42. Direktyva su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1). [2] OL L 130, 1992 5 15, p. 67. Sprendimas su paskutiniais pakeitimais, padarytais Sprendimu 2003/541/EB (OL L 185, 2003 7 24, p. 41). [3] OL L 86, 1993 4 6, p. 16. Sprendimas su paskutiniais pakeitimais, padarytais Sprendimu 2003/541/EB. [4] OL L 3, 1997 1 7, p. 9. Sprendimas su paskutiniais pakeitimais, padarytais Sprendimu 2003/541/EB. -------------------------------------------------- I PRIEDAS +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- II PRIEDAS +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- III PRIEDAS Sprendimo 97/10/EB I priedas iš dalies keičiamas taip: 1. 5.5.1.4 punktas pakeičiamas taip: "5.5.1.4. Sertifikate turi būti nurodyta, kad arklys: - buvo kliniškai ištirtas prieš 48 valandas iki išsiuntimo ir nebuvo aptikta jokių klinikinių ligos požymių, - per paskutines 15 dienų (kiek galima nustatyti) nekontaktavo su infekcine arba užkrečiamąja liga užsikrėtusiais arklinių šeimos gyvūnais, - nėra kilęs iš teritorijos, kurioje nustatyti apribojimai dėl užkrečiamųjų arklinių šeimos gyvūnų ligų, ir atvežtas ne iš ūkio, kuriam buvo nustatyti veterinariniai apribojimai, - nėra atvežtas iš ūkio, kuriame per paskutines 60 dienų buvo nustatytas Afrikinės arklių ligos protrūkis, - jei arklys kilęs iš teritorijos, esančios už apsaugos zonos ribų, jis buvo i) ne mažiau kaip prieš 60 dienų ir ne daugiau kaip prieš 24 mėnesius iki patekant į apsaugos zoną veterinarijos gydytojo paskiepytas nuo Afrikinės arklių ligos registruota polivalentine Afrikinės arklių ligos vakcina pagal vakcinos gamintojo nurodymus, arba ii) arklys buvo importuotas iš šalies teritorijos arba Direktyvos 90/426/EEB 13 straipsnio 2 dalyje nustatyta tvarka pagal regionus klasifikuotos teritorijos dalies, pripažintos neapimta Afrikinės arklių ligos pagal Bendrijos teisės aktus ir sąlygomis, užtikrinančiomis apsaugą nuo ligų sukėlėjus pernešančių vabzdžių, iš Johanesburgo lėktuvu pergabentas į teritoriją, pripažintą neapimta Afrikinės arklių ligos." 2. 5.5.1 punkte pridedamas šis papunktis: "5.5.1.5. Nukrypstant nuo 5.5.1.4 punkto penktos įtraukos nuostatų, kompetentingos institucijos gali išimtiniais atvejais, kaip nustatyta eksportuojančios valstybės nacionaliniuose arba vietiniuose teisės aktuose, aiškiai pritarti registruoto arklio pergabenimui iš ligos apimtos, stebimos arba saugumo zonos į ligos neapimtą zoną, laikantis šių sąlygų: - arklys siunčiamas tiesiai į šiam tikslui patvirtintą karantino stotį, esančią ligos neapimtoje zonoje, - transportuojant arklius ypatingas dėmesys skiriamas sąlygoms, užtikrinančioms apsaugą nuo ligų sukėlėjus pernešančių vabzdžių, kartu atsižvelgiant riziką mažinančius faktorius, pavyzdžiui, metų laiką arba paros laiką be vabzdžių, veiksmingas vabzdžius atbaidančias priemones, apklotus gyvūnams ir dirbtinę transporto priemonės ventiliaciją, - ne mažiau kaip 40 dienų arklys buvo laikomas karantino stotyje sąlygomis, užtikrinančiomis apsaugą nuo ligų sukėlėjus pernešančių vabzdžių, - karantino laikotarpio metu arklys buvo ištirtas dėl Afrikinės arklių ligos pagal Direktyvos 90/426/EEB D priedą, t. y. jam buvo atlikti du kraujo mėginių, paimtų 21–30 dienų intervalu, antrąjį imant per 10 dienų prieš išvežant iš karantino stoties, tyrimai, kurių rezultatai buvo neigiami, kai gyvūnas neskiepytas, arba antikūnių titras nepadidėjęs, kai gyvūnas anksčiau skiepytas." --------------------------------------------------